AURA บวก 4 วันพุ่ง 14% เก็งกำไรปีนี้โต 22% ทะลุ 700 ล้าน
AURA แรลลี่ 4 วัน ทะยาน 14% โบรกชี้กำไรปีนี้โต 22% แตะ 714 ล้าน อานิสงส์รายได้ดอกเบี้ยรับแกร่ง
AURA แรลลี่ 4 วัน ทะยาน 14% โบรกชี้กำไรปีนี้โต 22% แตะ 714 ล้าน อานิสงส์รายได้ดอกเบี้ยรับแกร่ง
7 ธ.ค. 2565

ผู้สื่อข่าวรายงานว่า วันนี้ (7 ธ.ค.65) ราคาหุ้น บริษัท ออโรร่า ดีไซน์ จำกัด (มหาชน) หรือ AURA ณ เวลา 10:05 น. อยู่ที่ระดับ 16.30 บาท บวก 0.40 บาท หรือ 2.52% สูงสุดที่ระดับ 16.30 บาท ต่ำสุดที่ระดับ 16 บาท ด้วยมูลค่าการซื้อขาย 91.34 ล้านบาท

ทั้งนี้ราคาหุ้น AURA ปรับตัวขึ้นมาต่อเนื่อง 4 วันติดนับตั้งแต่ราคาหุ้นปิดที่ระดับ 14.20 บาท เมื่อวันที่ 30 พ.ย. 65 คิดเป็นการปรับตัวเพิ่มขึ้น 2.10 บาท หรือคิดเป็น 14%
บล.ทิสโก้ ระบุว่า คาดกำไรสุทธิปี 65-67 จะเติบโตแข็งแกร่ง โดยในปี 65 กำไรสุทธิจะอยู่ที่ 714 ล้านบาท เพิ่มขึ้น 22% เมื่อเทียบกับงวดเดียวกันของปีก่อน ส่วนในปี 66 กำไรจะอยู่ที่ 948 ล้านบาท เพิ่มขึ้น 33% เมื่อเทียบกับงวดเดียวกันของปีก่อน และในปี 67 กำไรจะอยู่ที่ 1,186 ล้านบาท เพิ่มขึ้น 25% เมื่อเทียบกับงวดเดียวกันของปีก่อน
ทั้งนี้เชื่อว่ากำไรสุทธิที่เพิ่มขึ้น หลักๆมาจาก (1) รายได้หลักที่เติบโตขึ้น 19% CAGR ตามแผนการขยายสาขาเป็น 409 สาขา (จาก 265 ในไตรมาส 2/65), (2) รายได้ดอกเบี้ยรับที่จะเติบโตก้าวกระโดดจาก 228 ล้านบาทในปี 65 เป็น 417 ล้านบาท และ (3) ขณะที่ต้นทุนทางการเงินคาดว่าจะคงที่หรือลดลงเล็กน้อยหลังจากการระดมทุนเข้าตลาดและทยอยจ่ายคืนเงินกู้จากสถาบันการเงิน
โดยผลดังกล่าวส่งผลให้มองว่า NPM จะปรับตัวสูงขึ้นจาก 2.7% ในปี 65 เป็น 3.1% และ 3.2% ในปี 66-67 ตามลำดับ